Държавен вестник, бр. 23, 2016 г., стр. 194

СТР.  194	
Д Ъ Р Ж А В Е Н  В Е С Т Н И К 	
БРОЙ  23
Европейския съюз, съответстват на съществе-
ните изисквания по чл. 5, обхванати от тези 
стандарти или от части от тях.
Чл. 7. Когато няма разработени и публи-
кувани хармонизирани стандарти по чл. 6, се 
счита, че електрическите съоръжения, които 
отговарят на предписанията за безопасност 
на международните стандарти, разработени 
и приети от Международната електротехни-
ческа комисия (IEC), данните за които са 
публикувани в „Официален вестник“ на Евро-
пейския съюз, съответстват на съществените 
изисквания по чл. 5.
Чл. 8. Когато няма разработени и публи-
кувани хармонизирани стандарти по чл. 6 и 
няма публикувани международни стандарти 
по чл. 7, се счита, че електрическите съоръ-
жения, произведени съгласно предписанията 
за безопасност на действащите стандарти в 
държавата членка на производство, съответ-
стват на съществените изисквания по чл. 5, 
ако с това се гарантира ниво на безопасност, 
равностойно на предвиденото в наредбата.
Чл. 9. Съответствието на електрическите 
съоръжения със съществените изисквания по 
чл. 5 се оценява по процедурата „Модул А: 
Вътрешен производствен контрол“ съгласно 
приложение № 2.
Чл. 10. (1) За електрическите съоръжения, 
чието съответствие е било оценено съгласно 
процедурата за оценяване на съответствието 
по чл. 9, се съставя ЕС декларация за съот-
ветствие.
(2) ЕС декларацията за съответствие по-
твърждава, че е доказано изпълнението на 
съществените изисквания по чл. 5.
(3) ЕС декларацията за съответствие се 
съставя по образеца, определен в приложе-
ние № 3, съдържа елементите, определени в 
приложение № 2, и се актуализира редовно.
(4) ЕС декларацията за съответствие се 
превежда на езика, определен от съответната 
държава членка, на чиято територия електри-
ческото съоръжение се пуска или предоставя на 
пазара. Когато електрическото съоръжение се 
пуска или предоставя на пазара на територията 
на Република България и ЕС декларацията 
за съответствие не е съставена на български 
език, тя се превежда на български език.
(5) Когато приложимите към електрическо-
то съоръжение актове на законодателството 
на Европейския съюз за хармонизация, които 
изискват ЕС декларация за съответствие, 
са повече от един, се съставя само една 
ЕС декларация за съответствие, в която се 
посочват съответните актове и данните за 
публикуването им в „Официален вестник“ 
на Европейския съюз.
(6) Изискването по ал. 5 може да се изпъл-
ни чрез съставяне на досие от отделните ЕС 
декларации за съответствие, които се изискват 
от всички приложими за устройството актове 
на законодателството на Европейския съюз 
за хармонизация.
Чл. 11. Като съставя ЕС декларация за 
съответствие, производителят поема отговор-
ността за съответствието на електрическото 
съоръжение с изискванията на наредбата.
Чл. 12. (1) Съответствието на дадено 
електрическо съоръжение с изискванията на 
наредбата се удостоверява с нанесена мар-
кировка „CE“.
(2) За маркировката „СЕ“ се прилагат 
основните принципи, установени в чл. 30 от 
Регламент (ЕО) № 765/2008 на Европейския 
парламент и на Съвета от 9 юли 2008 г. за 
определяне на изискванията за акредитация 
и надзор на пазара във връзка с предлага-
нето на пазара на продукти и за отмяна на 
Регламент (ЕИО) № 339/93 (ОВ, L 218/30 от 
13 август 2008 г.).
(3) Маркировката „CE“ се нанася, преди 
електрическото съоръжение да бъде пуснато 
на пазара.
(4) Маркировката „СЕ“ се нанася върху 
самото електрическо съоръжение или върху 
неговата табела с данни така, че да бъде 
видима, четлива и незаличима. Когато това 
не е възможно или не може да бъде гаран-
тирано поради естеството на електрическото 
съоръжение, тя се нанася върху опаковката и 
в придружаващите документи.
Г л а в а  т р е т а
ЗАДЪЛЖЕНИЯ НА ИКОНОМИЧЕСКИТЕ 
ОПЕРАТОРИ
Раздел I
Общи разпоредби
Чл. 13. Когато вносител или дистрибутор 
пуска на пазара електрическо съоръжение със 
своето име или търговска марка или променя 
електрическо съоръжение, което вече е пуснато 
на пазара, по такъв начин, че съответствието 
с изискванията на наредбата може да бъде 
засегнато, той се счита за производител и 
изпълнява задълженията на производителя.
Чл. 14. (1) Всеки икономически оператор 
поддържа регистър, който съдържа информа-
ция за всеки икономически оператор, който му 
е доставил дадено електрическо съоръжение, 
и за всеки икономически оператор, на когото 
е доставил дадено електрическо съоръжение.
(2) Информацията по ал. 1 и документите, 
които доказват осъществената доставка, се 
съхраняват за период 10 години след датата 
на доставката и при поискване се предоставят 
на органите за надзор на пазара.
Раздел II
Задължения на производителя
Чл. 15. (1) Когато пуска електрическо съо-
ръжение на пазара, производителят гарантира, 
че електрическото съоръжение е проектирано 
и произведено в съответствие със съществе-
ните изисквания по чл. 5.